 Rochas na IhediohaMaazi Aic Akwarandu bụ onye enyemaka Ihedioha nihe banyere ọba mgbasaozi ọhụrụ ekwuola na gọọmentị ihedioha etinyebeghi ọnụ nebubo kọmiti nyocha boro Rochas Okorocha.Maazị Akwarandu sị na ọ bụ akwụkwọ nchoputa ka ya bụ kọmiti wetere.Ọ bụ gọọmentị gụcha nchopụta ha o were kpebie ihe ọ ga-eme maka ya site na-iwepụta akwụkwọ Bekee kpọrọ White Paper.Cheta na ngalaba nyocha gọvanọ Imo bụ Emeka Ihedioha hibere inyocha nrụrụaka ego nụlọ ọrụ akpọrọ Imo State Oil Producing Area Development Commission ISOPADEC boro Rochas Okorocha ebubo nrụrụka ijeri Naịra isii na ọma.Mana, ọnụ na-ekwuru Okorocha bụ Sam Onwuemedo si na ọ bụ enweghị ọru tinyere gọọmentị Imo nụzọ nnyocha a.Onwuemedo sị: O nweghị ihe ọzọ ọ Ihedioha na-eme na-abụghị ịlụsa Sịnetọ Rochas Okorocha na ezinaụlọ ya ọgụ. Nke a bụ makana ọ maghị etu esi achi ọchịchị.Ihedioha na Okorocha a na-ama aka nImo?Abụ m APC, APC bụ m - OkorochaAkụkọ dị mkpa taa: Nwosu ga-bụrịrị gọvanọ - OkorochaYa mere chi bụọ Okorocha, chi ejie Okorocha. E hiwela Kọmịtị ruru iri abụọ na atọ. Ihe ndi Kọmịtị ndi a ma bu Okorocha, Okorocha, Okorocha.Gọọmentị Imo edela mkpesa nye EFCC, dee nye ICPC, ma nọkwara nime ya na ehibe kọmịti.Maazi Akwarandu gwara BBC Igbo na ọ bụghị eziokwu na onyeisi ya na-achụgharị Okorocha.Ọ sị: Ọ bụghị ebubo ka eboro Okorocha. Ọ bụ ihe dị na-akwụkwọ nchọpụta ngalaba nyocha. Ọ ka bụ akwụkwọ nchọpụta enyere Gọọmentị, o nwebeghị ihe gọọmentị kwuru maka ya.Gọvanọ enweghi agha ọ na-ebuso Okorocha makana ihe agba naka adịghị enyo ya enyo. Kọmiti a so nime ndị nke Ihedioha hibere ka ọ banyere nọchịchị.E nwere nke na-enyocha ọkpuru ọchịchi ime obodo, nwee ndị nke na-enyocha ngalaba dị iche iche.Onye mecha nke ya, o wete ya. Onweghi onye Gọvano Ihedioha na-ata amụsụ.Ọ gakwara nihu kwuo na Gọvanọ Ihedioha na-agwa ndị nọ nọkwa ugbua na nnyocha na-egosi na ha rituo nọkwa, ndi ọzọ enyochakwa ha.Onwemedo na onwe ya gara nihu kwuo na ya bụru na Okorocha were ego, ha gosi ebe o bu ya gawa.Ọ sị: Cheta oge ha bịara ọhụru ha sị na Okorocha buru ijeri Naịra iri ise ma maburu ụgbọala ruru 67 kemgbe ahụ o nwebeghi ihe ha kwuru maka ya.Ọ sị ka ajụọ gọọmentị Imo ebe etinyere ego ha sị na Okorocha buru na ISOPADEC.Kpọọnụ aha ebe e buru ego gawa na ndị Naịjirịa nụ ma maa ikpe.BBC Igbo juburu Rochas Okorocha nonwe ya ihe o chere maka nnyocha gọọmentị Ihedioha na-enyocha ya na mkparịtaụka e mere nọnwa Ọktọba nke 2019.Lee ihe o kwuru: 